|  |
| --- |
| 11. SJEDNICA GRADSKOG VIJEĆA GRADA POŽEGETOČKA 4. DNEVNOG REDAPRIJEDLOG ODLUKEO DAVANJU ODOBRENJA NA PROGRAM RADA SAVJETA MLADIH GRADA POŽEGE ZA 2022. GODINUPREDLAGATELJ / IZVJESTITELJ:predsjednik Savjeta mladih Grada PožegeOžujak 2022. |

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-07/22-01/3

URBROJ: 2177-1-02/01-22-1

Požega, \_\_. ožujka 2022.

Na temelju članka 19. stavka 5. Zakon o savjetima mladih (Narodne novine, broj: 41/14.), članka 25. stavka 7. Odluke osnivanju Savjeta mladih Grada Požege (Službene novine Grada Požege, broj: 19/14.) i članka 39. stavka 1. podstavka 20. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na svojoj 11. sjednici, održanoj dana, \_\_. ožujka 2022. godine, donosi

O D L U K U

o davanju odobrenja na Program rada Savjeta mladih Grada Požege za 2022. godinu

I.

Savjetu mladih Grada Požege (u nastavku teksta: Savjet mladih) daje se odobrenje na Program rada Savjeta mladih Grada Požege za 2022. godinu koji je usvojen na 2. sjednici Savjeta mladih Grada Požege, održanoj, 11. veljače 2022. godine.

II.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Savjetu mladih Grada Požege
2. Upravnim tijelima Grada Požege, ovdje
3. Pismohrani.

O b r a z l o ž e n j e

uz Odluke o davanju odobrenja na Program rada Savjeta mladih

Grada Požege za 2022. godinu

Pravna osnova za predloženu Odluku je u odredbi članka 19. Zakona o savjetima mladih (Narodne novine, broj: 41/14.), članka 25. Odluke osnivanju Savjeta mladih Grada Požege (Službene novine Grada Požege, broj: 19/14.) i članka 39. stavka 1. podstavka 20. Statuta Grada Požege (Službene novine Grada Požege, broj: 2/21.).

Za provedbu Program rada Savjeta mladih Grada Požege za 2022. godinu sredstva su osigurana u Proračunu Grada Požege za 2022. godinu (Službene novine Grada Požege, broj: 24/21.).



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

SAVJET MLADIH

KLASA: 024-07/22-01/2

URBROJ: 2177-1-09/01-22-4

Požega, 11. veljače 2022.

GRADSKOM VIJEĆU GRADA POŽEGE

PREDMET: Program rada Savjeta mladih Grada Požege za 2022. godinu, odobrenje na program

- traži se

Na temelju članka 19. stavka 5. Zakon o savjetima mladih (Narodne novine, broj: 41/14.) i članka 25. stavka 6. Odluke osnivanju Savjeta mladih Grada Požege (Službene novine Grada Požege, broj: 5/14.), dostavlja se Naslovu, radi davanja odobrenja Program rada Savjeta mladih Grada Požege za 2022. godinu koji je usvojen na 2. sjednici Savjeta mladih Grada Požege koja je održana 11. veljače 2022. godine.

PREDSJEDNIK SAVJETA MLADIH

GRADA POŽEGE

Luka Hećimović, v.r.

U PRILOGU:

1. Program rada Savjeta mladih Grada Požege za 2022. godinu



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

SAVJET MLADIH

KLASA: 024-07/22-01/2

URBROJ: 2177-1-09/01-22-3

Požega, 11. veljače 2022.

PROGRAM RADA

Savjet mladih Grada Požege za 2022. godinu

UVOD

Savjet mladih Grada Požege (u daljnjem tekstu: Savjet mladih) savjetodavno je tijelo Grada Požege koje promiče i zagovara prava, potrebe i interese mladih u Gradu Požegi, osnovano s ciljem sudjelovanja u odlučivanju o upravljanju javnim poslovima od interesa i značaja za mlade, aktivnog uključivanja mladih u javni život te s ciljem informiranja i savjetovanja mladih u lokalnoj zajednici.

U okviru svog djelokruga Savjet mladih raspravlja o pitanjima značajnim za rad Savjeta mladih kao i o pitanjima iz djelokruga rada Gradskog vijeća koja su od interesa za mlade te daje mišljenja Gradskom vijeću prilikom donošenja različitih akata koji su od značaja za mlade. Nadalje isti inicira Gradskom vijeću Grada Požege donošenje odluka od značaja za mlade, donošenje programa i drugih akata od značaja za unapređivanje položaja mladih u lokalnoj zajednici.

Važno je naglasiti da Savjet mladih potiče informiranje o svim pitanjima značajnim za unapređivanje položaja mladih, međusobnu suradnju savjeta mladih u Republici Hrvatskoj te suradnju i razmjenu iskustava s organizacijama civilnoga društva i odgovarajućim tijelima drugih zemalja.

Savjet mladih Grada Požege donosi svoj Program rada te potiče razvoj financijskog okvira provedbe politike za mlade i podrške razvoju organizacija mladih i za mlade, te se sudjeluje u programiranju prioriteta natječaja i određivanja kriterija financiranja organizacija mladih i za mlade.

Nadalje, isti putem svojih predstavnika sudjeluje u radu Gradskog vijeća prilikom donošenja odluka, mjera, programa i drugih akata od osobitog značenja za unaprjeđivanje položaja mladih na području grada Požege i to davanjem mišljenja, prijedloga i preporuka o pitanjima i temama od interesa za mlade. Predlaže i donošenje programa za otklanjanje nastalih problema i poboljšanje položaja mladih.

Rad i djelovanje Savjeta mladih utemeljeno je na načelu nediskriminacije, partnerstva, suradnje i aktivnog sudjelovanja mladih, te usmjereno na ostvarenje ciljeva propisanih ovim Programom i mora biti u suglasju s njegovim sadržajem.

Savjet mladih sastoji se od devet članova i devet zamjenika članova:

- Dino Andrić / Sebastijan Galiot

- Luka Hećimović / Zoran Jekić

- Mateja Legac / Ivona Soldo

- Matej Levar / Josip Svjetličić

- Luka Majstorović / Marin Sabo

- Luka Malčić / Lovro Barić-Pilić

- Tena Matoković-Brižić / Sonja Paulić

- Petar Pavić / Luka Kakuk

- Matej Pudić / Antun Pranjić

U okviru djelokruga rada savjet mladih:

* raspravlja o pitanjima značajnim za rad Gradskog savjeta mladih,
* raspravlja o pitanjima iz djelokruga rada Gradskog vijeća koja su od interesa za mlade,
* predlaže Gradskom vijeću donošenje odluka, programa i drugih akata od značenja za unapređenje položaja mladih u Gradu,
* predlaže Gradskom vijeću raspravu o pojedinim pitanjima važnim za unapređenje položaja mladih na području Grada te način rješavanja navedenih pitanja,
* daje mišljenje Gradskom vijeću prilikom donošenja odluka, mjera, programa i drugih akata od osobitog značenja za mlade na području grada,
* sudjeluje u izradi i praćenju provedbe lokalnog programa djelovanja za mlade,
* izrađuje izvješća mjerodavnim tijelima o problemima mladih, a prema potrebi predlaže i donošenje programa za otklanjanje nastalih problema i poboljšanja položaja mladih (lokalni program djelovanja za mlade),
* predlaže mjere za ostvarivanje i provedbu odluka i programa o skrbi za mlade,
* skrbi o informiranju mladih o svim pitanjima značajnim za unapređenje položaja mladih,
* potiče suradnju sa savjetima mladih općina, gradova i županija u Republici Hrvatskoj te suradnju i razmjenu iskustava s odgovarajućim tijelima drugih zemalja,
* predlaže gradskom vijeću financijski plan radi ostvarivanja rada Gradskog savjeta mladih,
* obavlja i druge poslove od interesa za mlade.

**AKTIVNOSTI I CILJEVI PROGRAMA SAVJETA MLADIH**

1. INFORMIRANJE

Savjet mladih će kontinuirano obavještavati mlade i svu zainteresiranu javnost o svojim aktivnostima putem sredstava komunikacije (facebook stranica <https://www.facebook.com/savjetmladihpozega>), službene e-pošte

savjetmladih@pozega.hr, lokalnih medija.

Putem službene e-pošte savjetmladih@pozega.hr Savjet mladih će od sljedećih subjekata zatražiti informacije o svim edukativnim, sportskim, kulturnim događajima u gradu te pružiti podršku preko svog vlastitog facebook profila:

* Grad Požega
* Požeško – slavonska županija
* Turistička zajednica Grada Požege
* Turistička zajednica Požeško – slavonske županije
* Odgojno - obrazovne ustanove
* Požeški sportski savez
* Kulturni pravni subjekti
* Odred izviđača Jozo Koutni Požega
* Muzej Grada Požege
* Gradsko kazalište Požega

Za provedbu ove aktivnosti potrebno je 1.000,00 HRK radi promocije članaka na Facebook stranici.

2. MEĐUNARODNI DAN SREDNJOŠKOLACA 17.11.

Savjet mladih u suradnji s Vijećem učenika Požeško-slavonske županije sudjelovat će u obilježavanju Međunarodnog dana srednjoškolaca koji će se održati 17.11. Za taj dan predviđena su brojna događanja koja će se odvijati u dvorani Glazbene srednje škole. Sudjelovat će srednje škole sa debatnim aktivnostima, dramske skupine te je također zamišljen koncert učenika Glazbene srednje škole popraćen domjenkom. Savjet mladih spreman i je financijski pripomoći Županijskom vijeću donirajući određen iznos iz svoga budžeta.

Za provedbu ove aktivnosti potrebno je 1.000,00 HRK.

3. EDUKACIJE

Savjet mladih će provoditi edukacije učenika, studenata, članova savjeta mladih te ostalih zainteresiranih skupina. Edukacije će biti od iznimne važnosti za mlade. Planiraju se predavanja o EU fondovima, euro u RH, samozapošljavanju mladih, tribina o zaštiti okoliša te ostale bitne i važne teme za mlade.

Savjet mladih će provoditi ankete na teme koje su važne za mlade u svrhu prikupljanja informacija i potreba mladih u Gradu Požegi.

Za provedbu ove aktivnosti potrebno je 3.000.00 HRK

4. STUDIJSKO PUTOVANJE

Savjet mladih će u suradnji s drugim Savjetom mladih iz Republike Hrvatske gostovati na svečanoj sjednici Savjeta mladih druge općine, grada ili županije.

Članovi Savjeta mladih sudjelovat će na koordinaciji savjeta mladih RH.

Za provedbu ove aktivnosti potrebno je 8.000.00 HRK.

5. SPORTSKO NATJECANJE OSNOVNIH ŠKOLA

Savjet mladih će ispred Grada Požege organizirati sportsko natjecanje učenika osnovnih škola iz Požege. Natjecanje će se održati u ljetnom terminu, u vrijeme kad su učenici na školskim praznicima. Natjecanje će se održati na prostoru Športsko rekreacijskog centra u Požegi. Natjecanje za dječake od prvog do osmog razreda u nogometu, u kojemu će svaka kategorija biti uređena godinom razreda koji učenici pohađaju. Natjecanje za djevojčice u graničaru od prvog do osmog razreda. Kategorije za djevojčice će također biti uređene godinom razreda koje pohađaju. Pravila igara i termin će biti naknadno određeni.

Za provedbu ove aktivnosti potrebno je 1.000.00 HRK.

6. PROMOCIJA

Savjet mladih će biti uključen u kulturne aktivnosti te će raditi na promociji knjiga i časopisa, promociju Veleučilišta u Požegi i predstavljanje njegovog studijskog programa.

Za provedbu ove aktivnosti potrebno je 1.000.00 HRK.

7. RAZNE AKTIVNOSTI

Savjet mladih će u suradnji s ostalim udrugama sudjelovati u brojnim humanitarnim aktivnostima. Kao primarni organizacijski oblik mladih u Gradu Požegi savjet mladih će sudjelovati u predlaganju osoba za dodjelu javnog priznanja te će sudjelovati u poticanju izvrsnosti Grada Požege.

U ovu aktivnost se ubrajaju ostali sportski događaji i zabavni program za mlade.

Za provedbu ove aktivnosti potrebno je 15.000.00 kn.

ZAKLJUČNO:

Savjet mladih će u 2022. godini sukladno ciljevima i programskim aktivnostima, organizirati i provesti projekte koji su navedeni u ovom Programu rada. Također, projekti i programske aktivnosti koji nisu navedeni u Programu rada mogu se realizirati u tekućoj godini ako se stvore preduvjeti koji to omogućuju.

Ukupni financijski troškovi potrebni za realizaciju programa su 30.000,00 HRK.

Program rada Savjeta mladih Grada Požege za 2022. godinu podnosi se na odobravanje u Gradskom vijeću Grada Požege.

U slučaju njegova odobrenja, u proračunu Grada za 2022. godine osigurat će se financijska sredstva.

PREDSJEDNIK SAVJETA MLADIH

GRADA POŽEGE

Luka Hećimović, v.r.